Syv brannvesen har opptrent personell med særlig kompetanse og trening for å utøve RITS. Beredskapen kjennetegnes ved at det årlig gjennomføres trening sammen med redningshelikoptre, Hovedredningssentralen, Kystvakten, Redningsselskapet og rederier. Det gjennomføres både trening ved at RITS-mannskap settes om bord på ferger fra helikopter eller båt, og kurs og samtrening med skipets eget mannskap.